LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL GAIRIŲ IR PREKIŲ, PASLAUGŲ AR DARBŲ PIRKIMO TAISYKLIŲ PAREIŠKĖJAMS, TEIKIANTIEMS PROJEKTŲ PARAIŠKAS PARAMAI GAUTI 2009 METAIS PAGAL LIETUVOS 2004–2006 M. BENDROJO PROGRAMAVIMO DOKUMENTO KAIMO PLĖTROS IR ŽUVININKYSTĖS PRIORITETO PRIEMONĖS „VANDENS IŠTEKLIŲ APSAUGA IR PLĖTRA, ŽUVININKYSTĖ, ŽVEJYBOS UOSTO ĮRENGIMAI, ŽUVŲ PERDIRBIMAS, RINKODARA IR ŽVEJYBA VIDAUS VANDENYSE“ VEIKLOS SRITIS „AKVAKULTŪRA“ IR „ŽUVŲ PERDIRBIMAS IR RINKODARA“ PATVIRTINIMO

2009 m. balandžio 28 d. Nr. 3D-287

Vilnius

Vadovaudamasis Institucijų, atsakingų už Europos Sąjungos struktūrinių fondų lėšų, skirtų Lietuvos 2004–2006 metų bendrojo programavimo dokumentui įgyvendinti, administravimą, atsakomybės ir funkcijų paskirstymo taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2005, Nr. 51-1700), 9.8 punktu, Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklių, patvirtintų Lietuvos Respublikos finansų ministro 2004 m. sausio 28 d. įsakymu Nr. 1K-033 (Žin., 2004, Nr. 19-599; 2005, Nr. 21-667), 18 punktu ir tęsdamas pradėtą Lietuvos 2004–2006 metų bendrojo programavimo dokumento, patvirtinto Lietuvos Respublikos Vyriausybės 2004 m. rugpjūčio 2 d. nutarimu Nr. 935 (Žin., 2004, Nr. 123-4486), Kaimo plėtros ir žuvininkystės prioriteto žuvininkystės priemonių, finansuojamų iš Žuvininkystės orientavimo finansinės priemonės, įgyvendinimą:

1. T v i r t i n u pridedamus:

1.1. Gaires pareiškėjams, teikiantiems projektų paraiškas paramai gauti 2009 metais pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto priemonės „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“;

1.2. Projektų vykdytojų, pretenduojančių gauti 2009 metais paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto 4.9 priemonę „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“, prekių, paslaugų ar darbų pirkimo taisykles.

2. P a v e d u Nacionalinei mokėjimo agentūrai prie Žemės ūkio ministerijos per 3 darbo dienas nuo šio įsakymo įsigaliojimo dienos parengti ir patvirtinti metodines rekomendacijas vertintojams, kuriose būtų nustatyta, kaip vykdomas vertinimas pagal atrankos kriterijus.

3. N u s t a t a u, kad projektų paraiškos pagal šio įsakymo 1.1 punkte nurodytas gaires gali būti teikiamos nuo šio įsakymo įsigaliojimo dienos iki 2009 m. gegužės 5 d.

Žemės ūkio ministras	Kazys Starkevičius

SUDERINTA

Lietuvos Respublikos finansų ministerijos

2009-04-24 raštu Nr. ((4.18.4-04)-5K-0911206/5K-0911811)-6K-0904326

__________________